CELEX: 62018TN0110
Language: mt
Date: 2018-02-22 00:00:00
Title: Kawża T-110/18: Rikors ippreżentat fit-22 ta’ Frar 2018 – Grange Backup Power vs Il-Kummissjoni

14.5.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 166/33
            
         Rikors ippreżentat fit-22 ta’ Frar 2018 – Grange Backup Power vs Il-Kummissjoni
   (Kawża T-110/18)
   (2018/C 166/43)
   Lingwa tal-kawża: l-Ingliż
   
      Partijiet
   
   
      Rikorrenti: Grange Backup Power Ltd (Dublin, l-Irlanda) (rappreżentanti: M. Segura Catalán u M. Clayton, avukati)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-Deċiżjoni tal-Kummissjoni C(2017) 7789 final tal-24 ta’ Novembru 2017 dwar il-Mekkaniżmu ta’ Kapaċità Irlandiż (SA.44464 (2017/N)) implementat mill-Irlanda;
            
         
               —
            
            
               tannulla d-Deċiżjoni tal-Kummissjoni C(2017) 7794 final tal-24 ta’ Novembru 2017 dwar il-Mekkaniżmu ta’ Kapaċità tal-Irlanda ta’ Fuq (SA.44465 (2017/N)) implementat mir-Renju Unit; u
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka motiv wieħed, ibbażat fuq in-nuqqas tal-Kummissjoni li tiftaħ proċedura formali ta’ eżami skont l-Artikolu 108(2) TFUE u l-Artikolu 4(4) tar-Regolament Proċedurali (1), minkejja d-dubji mqajma dwar il-kompatibbiltà tal-mekkaniżmu ta’ remunerazzjoni ta’ kapaċità (CRM), applikat għall-gżira kollha, mal-għajnuna tal-istat u mar-regoli tas-suq intern, u għalhekk ċaħħdet lir-rikorrenti mid-drittijiet proċedurali tagħha. Dan il-motiv huwa maqsum f’erba’ partijiet:
   
               —
            
            
               l-ewwel parti tirreferi għall-eżistenza ta’ diffikultajiet serji attestati bit-tul u biċ-ċirkustanzi tal-proċedura;
            
         
               —
            
            
               it-tieni parti tallega li l-Kummissjoni kellu jkollha dubji dwar il-konformità tal-mekkaniżmu ta’ finanzjament taċ-CRM mat-TFUE;
            
         
               —
            
            
               it-tielet parti tallega li l-Kummissjoni kellu jkollha dubji dwar il-kompatibbiltà taċ-CRM mas-suq intern, b’mod partikolari l-Linji Gwida dwar l-għajnuna mill-Istat għall-protezzjoni ambjentali u l-enerġija 2014-2020 (2);
            
         
               —
            
            
               ir-raba’ parti tal-motiv tar-rikorrenti jallega li l-Kummissjoni kellu jkollha dubji dwar l-evalwazzjoni tagħha taċ-CRM bħala konsegwenza tal-effetti tan-notifika mir-Renju Unit tal-ħruġ tiegħu mill-Unjoni Ewropea.
            
         
      (1)  Regolament tal-Kunsill (UE) 2015/1589 tat-13 ta’ Lulju 2015 li jistabblixxi regoli dettaljati għall-applikazzjoni tal-Artikolu 108 tat-Trattat dwar il-Funzjonament tal-Unjoni Ewropea (ĠU 2015 L 248, p. 9).
   
      (2)  Linji Gwida dwar l-għajnuna mill-Istat għall-protezzjoni ambjentali u l-enerġija 2014-2020 (ĠU 2014 C 200, p. 1)